La Festa de les Falles, protagonista de la X Setmana Cultural de la Falla Nàquera-Lauri Volpi
2025-07-24

La Falla Nàquera-Lauri Volpi de Burjassot, des de la seua Delegació de Cultura, ja ho té tot preparat per a, del 26 de novembre al 4 de desembre, celebrar la seua X Setmana Cultural. Uns dies molt especials enguany, ja que, coincidint amb la candidatura de les Falles a Patrimoni Immaterial de la Humanitat per la UNESCO, han volgut unir-se a aqueixa petició dedicant la seua setmana al món de les falles amb el nom, “Les Falles, la nostra festa”.

La inauguració de la setmana, en el casal de la falla, tindrà lloc el dissabte 26 de novembre a les 20 hores i, uns minuts més tard, es procedirà a la lectura de la programació de la setmana i a la inauguració de dues exposicions: “Un recorregut per els falles” i la del I Concurs Nacional de Fotografia Lauri Volpi. Ambdues es podran visitar fins al 4 de desembre, dia de la clausura de la setmana cultural, en el casal de la Comissió, en el carrer Lauri Volpi, 24. Aqueix mateix dia, a les 20:30 hores tindrà lloc, a càrrec de Pepe Herrero, l’acte Les Falles, la nostra festa i a les 21 hores s’obrirà el photocall per a donar pas al vi d’honor al qual estan convidats tots els presents. A les 22 hores serà el bingo faller i a les 22:30 hores el monòleg faller de Marta Ajado Iniesta.

El diumenge 27 de novembre, a les 9:30 hores, els infantils de la Falla participaran en el Concurs de Dibuix Infantil de la Falla El Pouet i, a les 11 hores, visitaran el Museu de la Pólvora de Burjassot, una activitat organitzada per productes de Pirotècnia Gamón. A les 14:30 hores el dinar en el casal, a les 16:30 hores celebraran la seua marató interfalles de parxís i truc i poc més tard el taller d’esbossos i a les 18 hores el berenar.

La Comissió reprendrà les activitats de la seua setmana cultural el dijous 1 de desembre a les 20 hores amb la xerrada “Mare de Déu dels innocents i Desemparats”, a càrrec de la Fundació Maides. Aqueixa nit hi haurà sopar, també en el Casal, a partir de les 21:30 hores. Un dia més tard, el divendres 2 de desembre, les activitats començaran a les 19 hores amb Joc de cartes: “Mascletà, el joc”, a càrrec de Pirojocs i, a les 20:15 hores tindrà lloc la taula redona “Solidaritat i Falles”, amb la participació d’una Delegació de l’àrea social de la Junta Central Fallera, les Falles Mont de Pietat, de Xirivella, Cronista Vicente Berdeguer i Esteve i Nàquera Lauri Volpi, l’artista faller Raúl Martínez i Ruiz, “Chuky”, el president de la Interagrupació de Falles, Jesús Hernández Motes i de Roberto Gómez Baldaquino, fundador d’hablemosdefallas.com. Després de la mateixa, a les 20 hores, serà el sopar de cabasset i a les 23:15 hores tindrà lloc la inauguració del Betlem que participarà en el Concurs de Junta Central Fallera.

Els dos últims dies de la setmana, el dissabte 3 i el diumenge 4 de desembre, les activitats es van a multiplicar. En el cas del dissabte, a les 20:30 hores, serà el col·loqui “Falleres Majors i Corts d’Honor de València”, que comptarà amb la participació de Mónica Palmer, Núria Llopis, Begoña de la Concepción, Elena Muñoz, María González, Rosa María Barrachina, Andrea Arnau, Amparo Salvador, Inmaculada Caballer i Olga Miquel, totes elles Falleres Majors o pertanyents a les Corts d’Honor en diferents anys. Tancarà la vetlada el sopar de cabasset a les 22 hores.

Per a acomiadar la X Setmana Cultural, la Falla Nàquera celebrarà, amb la col·laboració de l’Agrupació Musical Los Silos, el concert “La música de les Falles”, en el Centre Cultural Tívoli, el diumenge 4 de desembre a les 12:30 hores. El dinar de germanor serà a les 15 hores en el Casal i a les 16:30 hores, en el mateix espai, tindrà lloc la presentació de “Les Falles i els Mitjans de Comunicació”, amb la presentació de la nova web i APP de la Comissió. A les 16:45 hores serà el lliurament de recordatoris i premis de la marató de parxís i truc, a les 17 hores la de premis del I Concurs de Fotografia Lauri Volpi i, a les 17:15 hores, la clausura d’aquesta intensa X Setmana Cultural.